ഇറാന് താരത്തെ ഒപ്പം കൂട്ടി ബെംഗളുരു ഇനി പാര്ത്താലു തുടരുമോയെന്ന് സംശയം ഇന്ത്യന് സൂപ്പര് ലീഗ് എട്ടാം സീസണിന് മുന്നോടിയായി ഇറാന് താരത്തെ കൂടി ടീമിലെത്തിച്ച് ബെംഗളുരു എഫ്.സി. മധ്യനിരതാരം ഇമാന് ബസാഫയാണ് ടീമിനൊപ്പം ചേരുന്നത്. ഒരു വര്ഷത്തെ കരാറിലാണ് ഇമാന് ടീമിനൊപ്പം ചേരുന്നത്. 29കാരനായ ഇമാന് ഇറാനിലെ ഒന്നാം ഡിവിഷന് രണ്ടാം ഡിവിഷനുകളില് ദീര്ഘകാലം കളിച്ച് പരിചയമുള്ള താരമാണ്. ഇറാന്റെ വിവിധ യൂത്ത് ടീമുകള്ക്കായും ഈ മിഡ്ഫീല്ഡര് കളിച്ചിട്ടുണ്ട്. ബെംഗളുരുവുമായി കരാറിലെത്തിയതോടെ കരിയറില് ആദ്യമാണ് ഇമാന് ഇറാന് പുറത്തേക്ക് ചേക്കേറുകയാണ്. ഇറാന് താരമായ ഇമാന് ബെംഗളുരുവിന്റെ ഏഷ്യന് ക്വോട്ട താരമാണ്. എന്നാല് ഓസ്ട്രേലിയന് ഡിഫന്സീവ് മിഡ്ഫീല്ഡര് എറിക് പാര്ത്താലു ഇപ്പോഴും ബെംഗളുരുവുമായി കരാറിലുള്ള താരമാണ്. ക്ലബുമായുള്ള ചില പ്രശ്നങ്ങളെത്തുടര്ന്ന് പാര്ത്താലുവിന്റെ കരാര് റദ്ദാക്കാന് ശ്രമം നടന്നിരുന്നു. എന്നാല് ഇതിനെതിരെ രംഗത്തെത്തിയ താരം ഇപ്പോള് കര്ണാടകയിലെ ബെല്ലാരിയില് പരിശീലനം നടത്തുന്നുണ്ട്. ഇപ്പോള് ഇമാനുമായി ബെംഗളുരു കരാറിലെത്തിയതോടെ പാര്ത്താലു ക്ലബില് തുടരുമോയെന്ന കാര്യം സംശയമാണ്. ആകെ ആറ് വിദേശതാരങ്ങളെ മാത്രമെ ടീമുകള്ക്ക് ഐഎസ്എല്ലിനായി രജിസ്റ്റര് ചെയ്യാനാകു. പാര്ത്താലുവടക്കം ഇപ്പോള് ആകെ ഏഴ് വിദേശികള്ക്ക് ക്ലബായി കരാറുണ്ട്. പാര്ത്താലു തുടരുമോയെന്ന കാര്യത്തില് ക്ലബും ഇതുവരെ പ്രഖ്യാപനമൊന്നും നടത്തിയിട്ടില്ല. ബെംഗളുരു വിടാതെ തുടരുന്ന സാഹചര്യമുണ്ടായാല് ഒന്നുകില് പാര്ത്താലുവിനെ ക്ലബ് ഐഎസ്എല്ലിന് രജിസ്റ്റര് ചെയ്യാതെ ടീമിനൊപ്പം തുടരാന് അനുവദിക്കും. മറ്റേതെങ്കിലും താരങ്ങള്ക്ക് പരുക്കേല്ക്കുയോ മറ്റോ ചെയ്താല് പാര്ത്താലുവിനെ പകരം രജിസ്റ്റര് ചെയ്യും. അതല്ലെങ്കില് നിലവിലെ സ്ക്വാഡില് നിന്ന് ഏതെങ്കിലും താരങ്ങളെ മാറ്റി പകരം പാര്ത്താലുവിനെ ഉള്പ്പെടുത്താം. എന്നാല് അതിനുള്ള സാധ്യത വളരെ കുറവാണ്.